als_Latn dik_Latn sag_Latn
aSport.info- Është mbyllur java e XII e Kategorisë së Parë që ka përforcuar sërish vetëm një emër atë të Elbasanit që po nis të vendos diktatin në këtë kategori me synimin për të realizuar sa më shpejt objektivin Superligë. Fitorja në Pogradec ishte e teta radhazi për verdheblutë që kanë “hequr qafe” një tjetër rival direkt, si Pogradeci që prej tre sfidash radhazi është stakuar në kuotën e 20 pikëve.
Fitorja e elbasanasve merr më shumë vlera pasi rivalët e tyre kryesor, Apolonia ka “ngecur” në fushën asnjëanëse të Beratitpërballë Kamzës. Ndërkohë surpriza e radhës në këtë kampionat është Butrinti që pas fitores ndaj Burrelit ëhstë ngjitur në shkallën e tretë të klasifikimit duke u shfaqur surprizues në rolin e një pretendenti për Superligë. Dinamo vazhdon të ngjitet në klasifikim pasi ka mundur me vështirësi Tomorin në “Selman Stërmasi” dhe bashkë me Tomorin e Shkumbinin ngjiten në kuotën e 18 pikëve. Fitoren më të thellë e arrin Tërbuni në transfertë ndaj Mamurrasit duke e gjetur veten në vendin e pestë në klasifikim.
Ndëkohë edhe pas fitores së parë asgjë nuk ndryshon për Luftëtarin që humbet sërish kundra Himarës. Në barazim janë mbyllur sfidat Albpetrol-Shkumbini dhe Veleçiku-Ada.
You must be logged in to post a comment Login
als_Latn als_Latn als_Latn eng_Latn